ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Μαρτίου 1977 περί μετατροπής τμήματος κοινοτικού δανείου με μεταβλητό επιτόκιο σε δάνειο με σταθερό επιτόκιο

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί της ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 397/75 του Συμβουλίου της 17ης Φεβρουαρίου 1975 περί συνάψεως κοινοτικών δανείων (1), και ιδίως το άρθρο 2 δεύτερη παράγραφος και το άρθρο 3,

την πρόταση της Επιτροπής, η οποία συνεβουλεύθη προς το σκοπό αυτό τη Νομισματική Επιτροπή,

Εκτιμώντας:

ότι με την απόφαση 76/22/ΕΟΚ του Συμβουλίου της 15ης Μαρτίου 1976 περί συνάψεως κοινοτικού δανείου υπέρ της Ιταλικής Δημοκρατίας και της Ιρλανδίας (2), η Επιτροπή εξουσιοδοτήθη να πραγματοποιήσει εξ ονόματος της Κοινότητος σειρά πράξεων συνάψεως δανείων που αποτελούν αδιαίρετο σύνολο και περιλαμβάνουν ιδίως κατά το άρθρο 1 περίπτωση 4 τη σύναψη με όμιλο Τραπεζ8ών δανείου με μεταβλητό επιτόκιο, ύψους 300 εκατομμυρίων δολλαρίων ΗΠΑ και διαρκείας 5 ετών, το οποίο πράγματι συνήφθη-

ότι είναι προς το συμφέρον τόσο της Κοινότητος όσο και των Κρατών μελών υπέρ των οποίων εξεδόθη η εν λόγω απόφαση να μετατραπούν τα δάνεια της Κοινότητος με μεταβλητό σε δάνεια με σταθερό επιτόκιο-

ότι κατά συνέπεια το Συμβούλιο παρέσχε στην Επιτροπή την άδεια να αρχίσει σχετικές διαπραγματεύσεις-

ότι οι διαπραγματεύσεις αυτές επέτρεψαν μία πρώτη πράξη παγιοποιήσεως 100 εκατομμυρίων δολλαρίων ΗΠΑ που απετέλεσε το αντικείμενο της αποφάσεως 76/771/ΕΟΚ του Συμβουλίου (3)-

ότι νέα πράξη επίσης επί ποσού 100 εκατομμυρίων δολλαρίων ΗΠΑ φαίνεται δυνατή με τη μορφή συνάψεως τραπεζικού δανείου με σταθερό επιτόκιο-

ότι οι όροι χορηγήσεως του δανείου στην Ιρλανδία και την Ιταλική Δημοκρατία πρέπει κατά συνέπεια να τροποποιηθούν,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή εξουσιοδοτείται να ασκήσει το δικαίωμα της προώρου εξοφλήσεως ενός τμήματος 100 εκατομμυρίων δολλαρίων ΗΠΑ του τραπεζικού δανείου με μεταβλητό επιτόκιο που προβλέπεται στο άρθρο 1 περίπτωση 4 της αποφάσεως 76/322/ΕΟΚ και να λάβει τα αναγκαία μέτρα προς τούτο.

Άρθρο 2

Η Επιτροπή εξουσιοδοτείται να λάβει όλα τα μέτρα και να συντάξει όλα τα έγγραφα που είναι αναγκαία, κατάλληλα ή επιθυμητά, προκειμένου να καταρτίσει με όμιλο τραπεζών, εξ ονόματος της Κοινότητος, συμφωνία συνάψεως δανείου εις δολλάρια ΗΠΑ, υπό τους ακόλουθους όρους:

"" ID="1">Μορφή δανείου:> ID="2">μία και συνολική σύμβαση χορηγήσεως δανείου."> ID="1">Συνολικό ύψος:> ID="2">100 εκατομμύρια δολλάρια ΗΠΑ."> ID="1">Εξόφληση:> ID="2">σε τρεις δόσεις:

25 εκατομμύρια δολλάρια ΗΠΑ μετά τρισήμιση έτη,

45 εκατομμύρια δολλάρια ΗΠΑ μετά τεσσερισήμιση έτη,

30 εκατομμύρια δολλάρια ΗΠΑ μετά πεντέμιση έτη."> ID="1">Πληρωμή τόκων:> ID="2">ετησία."> ID="1">Τράπεζα επικεφαλής του ομίλου:> ID="2">Algemene Bank Nederland.">

Το επιτόκιο καθορίζεται με συμφωνία μεταξύ της Επιτροπής ή των εντολοδόχων, που αυτή ορίζει, και του ομίλου τραπεζών.

Άρθρο 3

Η Επιτροπή εξουσιοδοτείται να συνάψει με την Ιρλανδία και την Ιταλική Δημοκρατία, εξ ονόματος της Κοινότητος, τις αναγκαίες συμφωνίες:

- για την εξόφληση από αυτά τα Κράτη μέλη του μεριδίου τους από το προϊόν του τμήματος του τραπεζικού δανείου με μεταβλητό επιτόκιο που πρέπει να εξοφλήσει η Κοινότης, και

- για την χορήγηση ως δανείου στην Ιρλανδία και την Ιταλική Δημοκρατία τριών δεκάτων τρίτων και των δέκα δεκάτων τρίτων αντιστοίχως του προϊόντος της πράξεως συνάψεως δανείου που πραγματοποιείται σύμφωνα με το άρθρο 2 στο ίδιο νόμισμα και με τους ιδίους όρους με την εν λόγω πράξη.

Άρθρο 4

Οι αποφάσεις 76/323/ΕΟΚ (4) και 76/324/ΕΟΚ (5) του Συμβουλίου της 15ης Μαρτίου 1976 περί καθορισμού των όρων οικονομικής πολιτικής που πρέπει να τηρηθούν από την Ιρλανδία και την Ιταλική Δημοκρατία παραμένουν εν ισχύι.

Άρθρο 5

Οι χρηματοδοτικές πράξεις που προβλέπονται από την παρούσα απόφαση εκτελούνται από το Ευρωπαϊκό Ταμείο Νομισματικής Συνεργασίας.

Άρθρο 6

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 14 Μαρτίου 1977.

Για το Συμβούλιο

Ο Πρόεδρος

D. HEALY

(1) ΕΕ αριθ. Ν 46 της 20. 2. 1975, σ. 1.

(2) ΕΕ αριθ. Ν 77 της 24. 3. 1976, σ. 12.

(3) ΕΕ αριθ. Ν 265 της 29. 9. 1976, σ. 27.

(4) ΕΕ αριθ. Ν 77 της 24. 3. 1976, σ. 15.

(5) ΕΕ αριθ. Ν 77 της 24. 3. 1976, σ. 16.